title: محمد عابد الجابري
text: لجابري ولد لمنطقة د فيݣيݣ و ب ضّبط ف لمنطقة د زناݣة. لواليدين ديالو كانو مطلقين و تربّا مع لواليدة ديالو و معا خوالو. عابد كبر ف عائيلة متدينة و عندها مع لقراية و طلب لعلم، حفض ثلث لقرآن ف لمسيد و تجوجات من بعد لواليدة ديالو ب شّيخ لّي كان كايقريه ف لمسيد. من بعد دخل لمدرسة بتيدائية فرانساوية دوز فيها غير عاماين قبل ما يحولوه عائيلتو ل مدرسة وطنية ف فيݣيݣ، حيت ف ديك لوقت كانو لّي كايقراو ف مدارس فرانساوية كايتعتابرو خونة. خدا لجابري شّهادة لبتيدائية ف 1949.